**APVIENOTĀS FINANŠU, IZGLĪTĪBAS, KULTŪRAS UN SPORTA JAUTĀJUMU, SOCIĀLO UN VESELĪBAS JAUTĀJUMU, TERITORIJAS ATTĪSTĪBAS KOMITEJAS SĒDES PROTOKOLS**

Nr.1

2023. gada 24. janvārī

Sēde sasaukta plkst. 13.00

Sēdi atklāj plkst. 13.00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Dagnis Straubergs.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Māris Beļaunieks, Andris Garklāvs, Dāvis Melnalksnis, Kristaps Močāns, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane.

**Sēdē piedalās:** Agnese Smalkā-France, Agris Blumers, Laila Ulmane, Andris Zunde, Anna Siliņa, Antra Kamala, Antra Paegle, Ārija Mikša, Artis Ārgalis, Ausma Eglīte, Beāte Kožina, Dace Vilemsone, Diāna Zaļupe, Digna Būmane, Dita Lejniece, Edmunds Liepiņš, A.A. (gimnazija@limbazunovads.lv), Ģirts Ieleja, Gita Kārnupe, Guna Jirgensone, Gunita Gulbe, Ieva Aļļēna, Ieva Mahte, Ieva Skuja, Ieva Strauta, Ilga Tiesnese, Ilona Jēkabsone, Ilze Kapmale, Ilze Ozoliņa, Ina Šternfelde, Ināra Lazdiņa, Ineta Laizāne, Inga Zālīte, Iveta Beļauniece, Iveta Pēkšēna, Izita Kļaviņa, Jana Lāce, Jana Mošura, Juris Graudiņš, Katrīna Žibala, Auseklītis (e-pasts), Kristīne Zaķe, Lāsma Liepiņa, Liene Berga, Līga Viļčinska, Ilze Žūriņa-Davidčuka, Mārtiņš Grāvelsiņš, Baiba Martinsone, Raimonds Straume, Raivis Litvins, Ieva Zilvere, Santa Čingule, Sarma Kacara, Sigita Upmale, Sintija Zute, Skaidrīte Mitrevica – Galīte, Kristīne Mežapuķe, Solvita Kukanovska, Ainārs Liniņš, Viktors Zujevs, Ilze Ādamsone, Aira Lapkovska, Ziedonis Tomsons.

**Darba kārtība:**

1. Par darba kārtību.
2. Par grozījumiem Limbažu novada domes 2022.gada 22.septembra lēmumā Nr.948 "Par projekta "Skolas ielas pārbūve Salacgrīvā" iesniegšanu".
3. Par papildus finansējuma piešķiršanu Limbažu apvienības pārvaldei autoceļu uzturēšanas darbiem, kuri veikti 2021., 2022.gadā un pārsniedz piešķirto autoceļu fonda finansējuma apmēru.
4. Par Limbažu novada izglītības stratēģijas 2023.-2027.gadam apstiprināšanu.

**1.**

**Par darba kārtību**

Ziņo Dagnis Straubergs

Iepazinusies ar sēdes vadītāja D. Strauberga priekšlikumu apstiprināt sēdes darba kārtību, **atklāti balsojot: PAR** – 10 deputāti (Jānis Bakmanis, Māris Beļaunieks, Andris Garklāvs, Dāvis Melnalksnis, Kristaps Močāns, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par grozījumiem Limbažu novada domes 2022.gada 22.septembra lēmumā Nr.948 "Par projekta "Skolas ielas pārbūve Salacgrīvā" iesniegšanu".
3. Par papildus finansējuma piešķiršanu Limbažu apvienības pārvaldei autoceļu uzturēšanas darbiem, kuri veikti 2021., 2022.gadā un pārsniedz piešķirto autoceļu fonda finansējuma apmēru.
4. Par Limbažu novada izglītības stratēģijas 2023.-2027.gadam apstiprināšanu.

**2.**

**Par grozījumiem Limbažu novada domes 2022. gada 22. septembra lēmumā Nr. 948 "Par projekta "Skolas ielas pārbūve Salacgrīvā" iesniegšanu"**

Ziņo Sarma Kacara, debatēs piedalās Andris Garklāvs, Māris Beļaunieks

Limbažu novada pašvaldība, atbilstoši 2022. gada 22. septembra Limbažu novada domes lēmumam Nr.948 “Par projekta “Skolas ielas pārbūve Salacgrīvā” iesniegšanu” (protokols Nr. 13, 60.), iesniedza projektu “Skolas ielas pārbūve Salacgrīvā” biedrības „Jūrkante” izsludinātajā atklāta konkursa projektu iesniegumu pieņemšanas 12.kārtas Eiropas Jūrlietu un zivsaimniecības fonda (EJZF) pasākuma 43.02 „Sabiedrības virzītas vietējās attīstības stratēģiju īstenošana” 2.1.rīcībā “Atbalsts vides resursu vairošanai un klimata pārmaiņu mazināšanai teritorijā”. Projekta kopējās attiecināmās izmaksas 370 494,68 EUR, no tām EJZF finansējums 205 305,54 EUR, pašvaldības līdzfinansējums 165 189,14 EUR.

2023. gada 18. janvārī saņemta Lauku atbalsta dienesta Ziemeļvidzemes reģionālās lauksaimniecības pārvaldes 18.01.2023. vēstule Nr.09.6-11/23/100-3 par pieejamo finansējumu projekta iesniegumam. Saskaņā ar vietējās rīcības grupas biedrības “Jūrkante” (turpmāk – VRG) 2022. gada 7. novembra lēmumu Nr. SVVA/2022-58 par projekta atbilstību, Limbažu novada pašvaldības (turpmāk – Atbalsta pretendents) projekta iesniegums “Skolas ielas pārbūve Salacgrīvā” (turpmāk – Projekts), ir atbilstošs biedrības “Jūrkante” vietējās attīstības stratēģija 2015. - 2020. gada plānošanas periodam” Rīcības plānā iekļautajai rīcībai 2.1. "Atbalsts vides resursu vairošanai un klimata pārmaiņu mazināšanai teritorijā" un īstenojams ar daļēju publisko finansējumu, proti, 180 720.42 EUR apmērā.

Lauku atbalsta dienesta Ziemeļvidzemes reģionālā lauksaimniecības pārvalde (turpmāk – Pārvalde) 2022. gada 8. novembrī pieņēma minēto Projektu tālākai izvērtēšanai.

Atsaucoties uz VRG 2022. gada 7. novembra lēmumu Nr. SVVA/2022-58 par projekta atbilstību, Pārvalde lūdz Atbalsta pretendentu informēt Pārvaldi par gatavību īstenot Projektu un sasniegt tajā norādīto mērķi, ja Projekta īstenošanai pieejamais publiskais finansējums ir EUR 180 720.42, un precizēt Projekta attiecināmo izmaksu pozīcijas.

Pamatojoties uz Pašvaldību likuma 4.panta pirmās daļas 3.punktu un 5.pantu, **atklāti balsojot: PAR** – 10 deputāti (Jānis Bakmanis, Māris Beļaunieks, Andris Garklāvs, Dāvis Melnalksnis, Kristaps Močāns, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada domes 2022. gada 22. septembra lēmumā Nr. 948 (protokols Nr.13, 60.):
	1. izteikt 2. punktu šādā redakcijā:

“2. Noteikt projekta kopējās izmaksas 370 494,68 EUR, no tām EJZF finansējums 180 720,42 EUR, pašvaldības līdzfinansējums 189 774,26 EUR. Projekta attiecināmās izmaksas 200 800,47 EUR, neattiecināmās izmaksas 169 694,21 EUR.”

* 1. izslēgt 4. punktu.
1. Lēmuma projektu virzīt izskatīšanai Limbažu novada domes sēdē.

**3.**

**Par papildus finansējuma piešķiršanu Limbažu apvienības pārvaldei autoceļu uzturēšanas darbiem, kuri veikti 2021., 2022.gadā un pārsniedz piešķirto autoceļu fonda finansējuma apmēru**

Ziņo Agris Blumers, debatēs piedalās Andris Garklāvs, Ināra Lazdiņa, Rūdolfs Pelēkais,

Dagnis Straubergs, Māris Beļaunieks, Regīna Tamane

Limbažu novada pašvaldības izpilddirektora vietnieks Agris Blumers informē, ka jau 2021. gadā Limbažu apvienības pārvaldes faktiskie uzskaitītie izdevumi autoceļu uzturēšanai par 46300.19 *euro* bija lielāki kā piešķirtā mērķdotācija. Pārskatu sniedzot par novadu kopumā šī problēma netika identificēta, jo Alojas apvienības pārvaldes un Salacgrīvas apvienības pārvaldes teritorijas šo iztrūkumu kompensēja. Gatavojot pārskatu par 2022. gadā autoceļu fonda izlietojumu, iztrūkums Limbažu apvienības pārvaldes autoceļu uzturēšanas darbiem jau sasniedz 81142.48 *euro* apmēru. Papildus nepieciešamais finansējums par 2022. gadu izrakstīto rēķinu apmaksai sadalījumā pa pakalpojumu centriem:

|  |  |
| --- | --- |
| Limbažu pagasta pakalpojumu centrs | 3 674 € |
| Katvaru pagasta pakalpojumu sniegšanas centrs | 2 417 € |
| Pāles pagasta pakalpojumu sniegšanas centrs | 6 078 € |
| Skultes pagasta pakalpojumu sniegšanas centrs | 31 860 € |
| Umurgas pagasta pakalpojumu sniegšanas centrs | 7 913 € |
| Vidrižu pagasta pakalpojumu sniegšanas centrs | 6 806 € |
| Viļķenes pagasta pakalpojumu sniegšanas centrs | 22 395 € |
| **Kopā** | **81 143 €** |

2022. gadā piešķirtais finansējums autoceļu uzturēšanai bija 1 310 388 *euro,* kurš tika sadalīts pa apvienības pārvaldēm un pakalpojumu sniegšanas centriem, ņemot vērā ceļu garumus un segumu, sekojoši:

|  |  |
| --- | --- |
| Alojas apvienības pārvalde  | 38 779 € |
| Alojas pilsēta un pagasts  | 61 559 € |
| Braslavas pagasta pakalpojumu sniegšanas centrs  | 23 090 € |
| Brīvzemnieku pagasta pakalpojumu sniegšanas centrs  | 22 646 € |
| Staiceles pilsētas un pagasta pakalpojumu sniegšanas centrs  | 47 820 € |
| **Kopā** | **193 894 €** |
| Salacgrīvas apvienības pārvalde | 65 637 € |
| Ainažu pilsētas un pagasta pakalpojumu sniegšanas centrs  | 55 871 € |
| Liepupes pagasta pakalpojuma sniegšanas centrs | 66 382 € |
| Salacgrīvas pilsēta un pagasts | 140 297 € |
| **Kopā** | **328 187 €** |
| Limbažu apvienības pārvalde | 157 824 € |
| Limbažu pilsēta | 160 044 € |
| Limbažu pagasta pakalpojumu centrs | 84 576 € |
| Katvaru pagasta pakalpojumu sniegšanas centrs | 58 556 € |
| Pāles pagasta pakalpojumu sniegšanas centrs | 41 911 € |
| Skultes pagasta pakalpojumu sniegšanas centrs | 111 765 € |
| Umurgas pagasta pakalpojumu sniegšanas centrs | 68 102 € |
| Vidrižu pagasta pakalpojumu sniegšanas centrs | 40 684 € |
| Viļķenes pagasta pakalpojumu sniegšanas centrs | 64 845 € |
| **Kopā** | **788 307 €** |
| **Pavisam kopā** | **1 310 388 €** |

Piešķirtais autoceļu fonda finansējuma apmērs nenodrošina visu nepieciešamo darbu veikšanu.

Pamatojoties uz Pašvaldību likuma 4.panta pirmās daļas 3.punktu, **atklāti balsojot: PAR** – 9 deputāti (Jānis Bakmanis, Māris Beļaunieks, Dāvis Melnalksnis, Kristaps Močāns, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** deputāts Andris Garklāvs, komiteja **NOLEMJ:**

1. Iekļaut 2023.gada budžetā papildus finansējumu par 2022.gadā veiktiem darbiem ceļu uzturēšanai **81143 *euro*** apmērā, no 2022.gada naudas atlikuma uz gada beigām, sekojošiem Limbažu apvienības pārvaldes pakalpojumu sniegšanas centriem:

|  |  |
| --- | --- |
| Limbažu pagasta pakalpojumu centrs | 3 674 € |
| Katvaru pagasta pakalpojumu sniegšanas centrs | 2 417 € |
| Pāles pagasta pakalpojumu sniegšanas centrs | 6 078 € |
| Skultes pagasta pakalpojumu sniegšanas centrs | 31 860 € |
| Umurgas pagasta pakalpojumu sniegšanas centrs | 7 913 € |
| Vidrižu pagasta pakalpojumu sniegšanas centrs | 6 806 € |
| Viļķenes pagasta pakalpojumu sniegšanas centrs | 22 395 € |

1. Atbildīgos par finansējuma iekļaušanu 2023.gada budžetā noteikt Finanšu un ekonomikas nodaļas ekonomistus.
2. Kontroli par lēmuma izpildi uzdot Limbažu novada pašvaldības izpilddirektoram.
3. Lēmuma projektu virzīt izskatīšanai Limbažu novada domes sēdē.

**4.**

**Par Limbažu novada Izglītības stratēģijas 2023.-2027.gadam apstiprināšanu**

Ziņo Sigita Upmale, debatēs piedalās Dagnis Straubergs, Rūdolfs Pelēkais, Regīna Tamane,

Māris Beļaunieks, Agnese Smalkā-France, Andris Garklāvs, Jānis Bakmanis

Novērtējot izglītības lomu Limbažu novada cilvēkresursu attīstībā, kā arī ņemot vērā nacionālā līmenī definētās prioritātes izglītības nozarē un Izglītības likumā noteikto, ka pašvaldība ir atbildīga par izglītības attīstības stratēģijas izstrādi, Limbažu novada dome 2022. gada 25. augustā pieņēma lēmumu Nr.871 (prot. Nr.12, 77.) izveidot darba grupu Limbažu novada izglītības stratēģijas izstrādei 2023.-2027.gadam.

Pašvaldību likuma 10.panta pirmās daļas 3.punkts nosaka, ka dome ir tiesīga izlemt ikvienu pašvaldības kompetences jautājumu, turklāt tikai dome var apstiprināt pašvaldības plānošanas dokumentus, turklāt tā paša panta 21.punkts nosaka, ka tikai dome var pieņemt lēmumus citos normatīvajos aktos paredzētajos gadījumos. Attīstības plānošanas sistēmas likuma 4.pants nosaka, ka attīstības plānošanas dokumentā izvirza mērķus un sasniedzamos rezultātus attiecīgā politikas jomā vai teritorijā, apraksta noskaidrotās problēmas un paredz to risinājumus, izvērtē šo risinājumu iespējamo ietekmi, kā arī plāno turpmāko politikas īstenošanai un rezultātu novērtēšanai nepieciešamo rīcību, likuma 6.panta pirmā daļu nosaka, ka izšķir šādus attīstības plānošanas dokumentu veidus: politikas plānošanas dokumenti, institūciju vadības dokumenti un teritorijas attīstības plānošanas dokumenti, likuma 6.panta otrā daļa nosaka, ka politikas plānošanas dokumentā nosaka mērķus, uzdevumus un rīcību vienas vai vairāku politikas jomu, nozaru vai apakšnozaru attīstības veicināšanai, tā paša likuma 10.pants nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts. Izglītības likuma 17. panta trešās daļas 1.prim punkts nosaka, ka pašvaldība saskaņā ar Ministru kabineta apstiprinātajās izglītības attīstības pamatnostādnēs noteiktajiem mērķiem izstrādā izglītības attīstības stratēģiju. Pamatojoties uz iepriekš minēto, kā arī saskaņā ar Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, kas nosaka, ka šos noteikumus piemēro attiecībā uz attīstības plānošanas dokumentiem, kurus izstrādā valsts un pašvaldību institūcijas, 3.punktu, kurā paredzēts, ka attīstības plānošanas dokumentus izstrādā Attīstības plānošanas sistēmas likuma 10.pantā noteiktajos gadījumos, kā arī Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 6.punktu, kas nosaka kādos attīstības plānošanas procesa posmos ir iespējama sabiedrības līdzdalība, 7.punktu, kas nosaka kādos veidos sabiedrības pārstāvji var līdzdarboties attīstības plānošanā, 13.punktu, kas nosaka, ka atbildīgā amatpersona sagatavo un publicē institūcijas mājaslapā sadaļā "Sabiedrības līdzdalība" paziņojumu par līdzdalības procesu ne vēlāk kā 14 dienas pirms attīstības plānošanas dokumenta projekta iesniegšanas lēmējinstitūcijā lēmuma pieņemšanai, ja normatīvajos aktos nav noteikts cits termiņš, atbilstoši normatīvajiem aktiem par kārtību, kādā iestādes ievieto informāciju internetā, kā arī, izvērtējot nepieciešamību, izplata to citos sabiedrībai pieejamos veidos, lai iespējami labāk sasniegtu mērķauditoriju, 17.punktu, kas nosaka, ka iesniedzot attīstības plānošanas dokumenta projektu lēmējinstitūcijā lēmuma pieņemšanai atbilstoši normatīvajiem aktiem par attīstības plānošanu un attiecīgo institūciju iekšējo kārtību un darbību, tam pievieno plānošanas procesā izteiktos sabiedrības pārstāvju viedokļus atbilstoši šo noteikumu 2.pielikumam un publicē tos institūcijas mājaslapā sadaļā "Sabiedrības līdzdalība", ir izstrādāta Limbažu novada izglītības stratēģija (2023.-2027.gadam). Stratēģija ir pirmais izglītības nozares attīstības plānošanas dokuments, kurš izstrādāts pēc administratīvi teritoriālās reformas, kuras rezultātā tika apvienots Alojas, Limbažu un Salacgrīvas novads. Tas ir pašvaldības līmeņa vidēja termiņa izglītības nozares attīstības plānošanas dokuments, kurā tiek sniegts konspektīvs ieskats esošās situācijas raksturojumā, ilustrēts izglītības nozares attīstības politikas plānošanas konteksts nacionālā un reģionālā līmenī, noteikti līdz 2027. gadam īstenojamie rīcības virzieni, uzdevumi (rīcības un pasākumi) un sasniedzamie rezultāti, kā arī ieskicēti ilgtermiņa stratēģiskie uzstādījumi, ņemot vērā Limbažu novada ilgtspējīgas attīstības stratēģiju 2022.-2046. gadam.

Limbažu novada izglītības stratēģijas apspriešana norisinājās no 2023.gada 11.janvāra līdz 24.janvārim. Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 12.punktam, izvērtējot stratēģijas saturu un sabiedrības mērķgrupu intereses, izvēlētā sabiedrības iesaiste jeb sabiedrības līdzdalības veids noteikts- stratēģijas publikācija mājas lapas sadaļā “Sabiedrības līdzdalība”, kā arī sabiedrības iesaiste, piedaloties apjomīgā iedzīvotāju aptaujā, izmantojot izglītības iestāžu resursus- informācija e-klasē, vecāku aptaujas u.c. Organizēta arī atsevišķa tikšanās ar iedzīvotājiem 2022.gada 23.janvārī Limbažu novada pašvaldības ēkā, kurā klātienē piedalījās pāris cilvēku, bet tiešsaistē aptuveni 20 cilvēku.

Pamatojoties uz Pašvaldību likuma 10.panta pirmās daļas 3.punktu, 21.punktu, Izglītības likuma 17.panta trešās daļas 1. prim punktu, Attīstības plānošanas sistēmas likuma 4., 6.panta pirmo un otro daļu, Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 6., 7., 13., 17.punktu, **atklāti balsojot: PAR** – 9 deputāti (Jānis Bakmanis, Māris Beļaunieks, Dāvis Melnalksnis, Kristaps Močāns, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** deputāts Andris Garklāvs, komiteja **NOLEMJ:**

1. Pagarināt Limbažu novada Izglītības stratēģijas 2023.-2027.gadam izstrādes termiņu.
2. Limbažu novada Izglītības stratēģijas 2023.-2027.gadam projekts iesniedzams apstiprināšanai Limbažu novada domē 2023.gada februāra mēneša komitejās.
3. Lēmuma projektu virzīt izskatīšanai Limbažu novada domes sēdē.

Sēdi slēdz plkst. 14.25

Sēdes vadītājs /paraksts/ D.Straubergs

Sēdes protokoliste /paraksts/ D.Tauriņa